text: Skarp men kærlig streg
  21 januar 2012 kl. 16.12
  Bladtegneren Julius kendt fra flere aviser og blade har tegnet i 40 år. De skarpeste af stregerne kan ses på en ny jubilæumsudstilling i Horsens.
  Julius's karriere begyndte efter folketingsvalget i 1971, og siden har hans tegninger været i en række dagblade og tidsskrifter som Blæksprutten og Folkeskolen. Høj som lav er blevet behandlet af Julius.
  - Det gode ved Julius er, at hans streger er aldrig ondt ment, det er altid kærligt, og det synes jeg er utroligt sympatisk ved ham, siger Brian Wiborg, museumsinspektør ved Danmarks Industrimuseum.
  De skarpe, men kærlige streger kan ses på Danmarks Industrimuseum i Horsens indtil den 26. august.
  